  Анжелика Тихонова корреспондент 18-тӥ куартолэзе Можгаын  инкуазез утёнъя «Чылкыт шудонъёс» («Чистые игры») квест ортчоз. Отчы вань мылкыд карисьёс пыриськыны быгатозы. Со сярысь ивортодэтъя «Удмуртия» агентстволы ужрадэз радъясь Марат Мухаметзянов вераз. Туэ нырысьсэ «Чылкыт шудонъёсты» карамы ортчытӥськом. Соос калыкез инкуазез утён борды кыскон понна быдэс ар ӵоже кыстӥськись инкуазез утёнъя «Чылкыт Можга» марафон улсын ортчозы. «Чылкыт шудонъёс» квестэ нылпи садъёсысь, школаосысь, ссузъёсысь но карысь мукет огазеяськонъёсысь командаос пыриськозы Марат Мухаметзянов, «Чылкыт шудонъёсты» радъясьУжрадэ пыриськыны мылкыд карисьёс 2-4 адямиен командаослы люкиськозы. Собере котырысь жуг-жагез утялтозы. Котькыӵе жуг-жагзы понна нимысьтыз балл сётозы. Кылсярысь, суро жаг понна – 4 балл, корт понна – 7 балл, пияла понна – 9 балл, пластик понна – 10 балл, батарейкаос понна – 1 балл, покрышкаос понна – 1-6 балл, бадӟым жаг понна – 1-8 балл. Жуг-жагез нимаз висъяса бичам понна тросгес балл сётӥськоз. Со сяна, бӧрысь сыӵе жуг-жагез переработкае келяны быгатозы. «Чылкыт шудонъёс» 10 часын Казанской урамын (путепровод дорын) кутскозы. Ужрадэ пыриськон понна квестлэн нимлыко  куриськон гожтыны кулэ. Вормисьёс спонсоръёслэсь кузьымъёс басьтозы, со сяна, ваньмызлы инкуазьын пукыса шутэтскон радъямын луоз. Инкуазез утёнъя «Чылкыт шудонъёс» ӵектос калыкуспо луэ. Нырысетӥез со Санкт-Петербургын 2014-тӥ арын ортчиз. Туннэ нуналлы «Чылкыд шудонъёс» Россиысь 209 каръёсын но дуннеысь 6 кунъёсын ортчизы ини (соос пӧлын Япония, Китай но мукетъёсыз). 417 квестъёсын 642 тонна жуг-жаг люказы. Троссэ со пӧлысь переработкае келязы. Тодэ вайытом, Ижкарын нырысетӥез «Чылкыт шудонъёс» квест 2018-тӥ арын ортчиз.  Тегъёс: Можга Удмуртия жуг-жаг Мерлык инкуазь  